Ntlemeza as nuwe hoof van Valke aangestel | Maroela Media
Ntlemeza staan sedert Desember aan die hoof van die eenheid nadat Anwa Dramat uit die posisie geskors is ná 'n ondersoek oor die onwettige uitlewering van Zimbabwiese burgers in 2010.
Nhleko het by die mediakonferensie gesê Ntlemeza het 34 jaar ervaring as 'n polisiebeampte en om en by 30 jaar in die ondersoek- en intelligensiediens. Ntlemeza het in 1981 by die polisiemag aangesluit in die destydse Transkei en het sedertdien vir verskeie polisie-eenhede gewerk.
"Genl. Ntlemeza het baie prestasies bereik in die opsporing van misdaad en polisiëring," het Nhleko gesê. Hy het gesê vyf kandidate is vir die pos oorweeg en onderhoude is met hulle gevoer. Ntlemeza was uiteindelik "die beste man vir die posisie".
Ntlemeza, wat langs Nhleko gesit het tydens die konferensie, het gesê sy aanstelling dui op die kabinet se vertroue in sy bekwaamheid.
"Ek verseker julle en die burgers van hierdie land van my onwrikbare toewyding teenoor die stryd teen misdaad en die oppergesag van die gereg," het Ntlemeza gesê. "Ek hoop die [Valke] sal hulself bewys as 'n gevorderde, bevoegde en betroubare arm van polisiëring in Suid-Afrika."
As dit waar is dat hy reeds in die ou bedeling by die polisie aangesluit het, behoort hy goeie opleiding ontvang het. Menige swart polisielede wat in die ou bedeling opleiding ontvang het en uitstekende polisiebeamptes was, is weg uit die mag omdat kaderontplooiing hulle bekwaamheid oor die hoof gesien het.
So, Genraal, as jy werklik jou werk gaan doen en misdaad en korrupsie gaan aanspreek, begin by Zuma en al sy lakeie wat hierde land en ons paar belastingbetalers miljarde kos.